SK Úradný vestník Európskej únie L 333/72

ROZHODNUTIE KOMISIE

zo 6. decembra 2007,

ktorým sa vytvára vzor pre zoznamy subjektov schválených členskými štátmi v súlade s rôznymi ustanoveniami veterinárnej legislatívy Spoločenstva a vymedzujú pravidlá uplatňované na prenos týchto zoznamov Komisii

[oznámené pod číslom K(2007) 5882]

(kodifikované znenie)

(Text s významom pre EHP)

(2007/846/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 11 ods. 6,

so zreteľom na smernicu Rady 88/407/EHS zo 14. júna 1988, ktorou sa stanovujú veterinárne požiadavky pre obchodovanie so zmrazeným semenom domáceho dobytka v Spoločenstve a pre jeho dovoz do Spoločenstva (2), a najmä na jej článok 5 ods. 2,

so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovozy týchto embryí z tretích krajín (3), a najmä na jej článok 5 ods. 3,

so zreteľom na smernicu Rady 90/426/EHS z 26. júna 1990 o zdravotnom stave zvierat v súvislosti s presunom a dovozom zvierat čeľade koňovitých (equidae) z tretích krajín (4), a najmä na jej článok 7,

so zreteľom na smernicu Rady 90/429/EHS z 26. júna 1990, ktorou sa ustanovujú požiadavky na zdravotný stav zvierat, platné pri obchodovaní so spermou ošípaných v rámci Spoločenstva a jej dovoze (5), a najmä na jej článok 5 ods. 3,

so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a kozami vo vnútri Spoločenstva (6), a najmä na jej článok 8a ods. 6,

so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v oddiele I prílohy A k smernici 90/425/EHS, a na ich dovoz do Spoločenstva (7), a najmä na jej článok 17 ods. 3 písm. c) a článok 18 ods. 1 štvrtú zarážku,

keďže:

(1) Rozhodnutie Komisie 2001/106/ES z 24. januára 2001 ustanovujúce vzor pre zoznamy zariadení schválených členskými štátmi pre obchod so živými zvieratami, semenom a embryami vnútri Spoločenstva a pravidlá, ktoré sa uplatňujú na zasielanie týchto zoznamov Komisii (8) bolo opakovane podstatným spôsobom zmenené a doplnené (9). V záujme jasnosti a prehľadnosti by sa malo toto rozhodnutie kodifikovať.

(2) Obchod s hovädzím dobytkom, ošípanými, ovcami, kozami a koňmi vnútri Spoločenstva je povolený zo zberných stredísk schválených kompetentnými orgánmi toho členského štátu, v ktorom sa nachádzajú.

(3) Obchod so semenom hovädzieho dobytka a ošípaných vnútri Spoločenstva je povolený zo stredísk schválených kompetentnými orgánmi toho členského štátu, v ktorom sa nachádzajú.

(4) Obchod s embryami a vajíčkami hovädzieho dobytka vnútri Spoločenstva je povolený, ak ich odberali, spracovali a skladovali skupiny na odber embryí schválené kompetentnými orgánmi členských štátov, v ktorých pôsobia.

(5) Každý členský štát musí zaslať Komisii a ostatným členským štátom zoznamy zberných stredísk, stredísk na odber semena a skupín na odber embryí, ktoré schválil na svojom území.

(6) Je nevyhnutné harmonizovať vzor týchto zoznamov a spôsob, akým sa budú zasielať, aby sa zaviedol jednoduchý prístup k aktualizácii zoznamov pre Spoločenstvo.

(7) Je vhodné používať tento harmonizovaný vzor pre schválené karanténne zariadenia alebo centrá pre dovážané vtáky okrem hydiny.

(8) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

PRIJALA TOTO ROZHODNUTIE:

Článok 1

Zoznamy subjektov uvedených v prílohe I sa zasielajú Komisii v programe Word alebo Excel do tejto e-mailovej schránky: Inforvet@ec.europa.eu

Zoznamy sa zostavujú v súlade so vzorovými formátmi uvedenými v prílohe II.

Každú úpravu formátu alebo zmenu miesta určenia Komisia oznamuje členským štátom v rámci Stáleho výboru pre potravinový reťazec a zdravie zvierat.

Článok 2

Rozhodnutie 2001/106/ES sa zrušuje.

Odkazy na zrušené rozhodnutie sa považujú za odkazy na toto rozhodnutie a znejú v súlade s tabuľkou zhody uvedenou v prílohe IV.

Článok 3

Toto rozhodnutie je určené členským štátom.

V Bruseli 6. decembra 2007 Za Komisiu predseda José Manuel BARROSO

(1) Ú. v. ES 121, 29.7.1964, s. 1977/64. Smernica naposledy zmenená a doplnená rozhodnutím Komisie 2007/729/ES (Ú. v. EÚ L 294, 13.11.2007, s. 26).

(2) Ú. v. ES L 194, 22.7.1988, s. 10. Smernica naposledy zmenená a doplnená rozhodnutím Komisie 2006/16/ES (Ú. v. EÚ L 11, 17.1.2006, s. 21).

(3) Ú. v. ES L 302, 19.10.1989, s. 1. Smernica naposledy zmenená a doplnená rozhodnutím Komisie 2006/60/ES (Ú. v. EÚ L 31, 3.2.2006, s. 24).

(4) Ú. v. ES L 224, 18.8.1990, s. 42. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).

(5) Ú. v. ES L 224, 18.8.1990, s. 62. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).

(6) Ú. v. ES L 46, 19.2.1991, s. 19. Smernica naposledy zmenená a doplnená smernicou 2006/104/ES.

(7) Ú. v. ES L 268, 14.9.1992, s. 54. Smernica naposledy zmenená a doplnená rozhodnutím Komisie 2007/265/ES (Ú. v. EÚ L 114, 1.5.2007, s. 17).

(8) Ú. v. ES L 39, 9.2.2001, s. 39. Rozhodnutie naposledy zmenené a doplnené rozhodnutím 2004/252/ES (Ú. v. EÚ L 79, 17.3.2004, s. 45).

(9) Pozri prílohu III.

PRÍLOHA I 1. Zberné strediská schválené v súlade s článkom 11 ods. 1 smernice 64/432/EHS, článkom 7 ods. 1 smernice 90/426/EHS a článkom 8a ods. 1 smernice 91/68/EHS. 2. Strediská pre zber a skladovanie spermií schválené v súlade s článkom 5 ods. 1 smernice 88/407/EHS a strediská pre zber spermií schválené v súlade s článkom 5 ods. 1 smernice 90/429/EHS. 3. Skupiny na odber embryí schválené v súlade s článkom 5 ods. 1 smernice 89/556/EHS. 4. Karanténne zariadenia alebo strediská pre vtáky schválené v súlade s článkom 18 ods. 1 štvrtou zarážkou smernice 92/65/EHS a nariadením Komisie (ES) č. 318/2007 (1). (1) Ú. v. EÚ L 84, 24.3.2007, s. 7.

PRÍLOHA II Každý zoznam bude mat’ jeden z nasledovných nadpisov. Nadpisy obsahujú indexové číslo zoznamu, definíciu príslušných zariadení, ISO kód členského štátu a dátum verzie zoznamu (deñ/mesiac/rok). Zariadenia budú zoradené v zozname podľa čísla schválenia alebo registračného čisla v čiselnom poradí v súlade so vzorovými formátmi uvedenými v tejo prílohe. I. Zberné strediská (a) — Zoznam schválených zberných stredísk pre obchod s hovädzím dobytkom (smernica 64/432/EHS), koňmi (smernica 90/426/EHS), ovcami a kozami (smernica 91/68/EHS) v rámci Spoločenstva, — … (kód ISO členského štátu), — …/…/… (Dátum vyhotovenia). ISO kód Číslo schválenia Názov zberného strediska Adresa zberného strediska Telefón, fax:, e-mail: Druhy (b) — Zoznam schválených zberných stredísk pre obchod s ošípanými v rámci Spoločenstva (smernica 64/432/EHS), — … (kód ISO členského štátu), — …/…/… (Dátum vyhotovenia). ISO kód Číslo schválenia Názov zberného strediska Adresa zberného strediska Telefón, fax:, e-mail: II. Strediská pre zber a skladovanie spermií (a) — Zoznam stredísk pre zber spermií sehválenýeh pre obchod so spermiami domácich zvieral druhu hovädzieho dobytka v rámci Spoločenstva (smernica 88/407/EHS), — … (kód ISO členského štátu), — …/…/… (Dátum vyhotovenia). Kód ISO Registračné číslo Názov strediska pre zber spermií Adresa strediska pre zber spermií Telefón, fax:, e-mail: (b) — Zoznam stredísk pre skladovanie spermií schválených pre obchod so spermiami domácich zvierat druhu hovädzieho dobytka v rámci Spoločenstva (smernica 88/407/EHS), — … (kód ISO členského štátu), — …/…/… (Dátum vyhotovenia). Kód ISO Registračné číslo Názov strediska pre zber spermií Adresa strediska na skladovanie spermií Telefón, fax:, e-mail: (c) — Zoznam stredísk pre zber spermií schválených pre obchod so spermiami domácich zvierat druhu ošípaných v rámci Spoločenstva (smernica 90/429/EHS), — … (kód ISO členského štátu), — …/…/… (Dátum vyhotovenia). Kód ISO Registračné číslo Názov strediska pre zber spermií Adresa strediska na skladovanie spermií Telefón, fax:, e-mail: III. Skupiny na odber embryí — Zoznam schválených skupín na odber embryí pre obchod s embryami hovädzieho dobytka (smernica 89/556/EHS) v rámci Spoločenstva, — … (kód ISO členského štátu), — …/…/… (Dátum vyhotovenia). ISO kód Registračné číslo Názov skupiny veterinárnych lekárov (ET alcbo ET/IVF)C) (1) Adresa skupiny veterinárnych lekárov Čislo telefónu, fax, e-mailová adresa IV. Karanténne zariadenia alebo strediská pre vtáky — zoznam schválených karanténnych zariadení alebo centier pre dovoz vtákov okrem hydiny (smernica 92/65/EHS), — … (kód ISO členského štátu), — …/…/… (Dátum vyhotovenia). Kód ISO krajiny Názov krajiny Číslo schválenia karanténneho zariadenia alebo strediska (1) ET (prenos embryí) na skupinu na odber embryí. ET/IVF (prenos embryí/oplodnenie v skúmavke) pre skupinu pre produkciu embryí.